
Ministru kabineta rīkojums Nr. 36
Rīgā 2025. gada 21. janvārī (prot. Nr. 3 8. §)
Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" valsts budžeta programmas 17.00.00 "Finansējums Ukrainas civiliedzīvotāju atbalsta likumā noteikto pasākumu īstenošanai"
· 1. Atbilstoši Ukrainas civiliedzīvotāju atbalsta likuma 8. panta pirmajai daļai atbalstīt apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 17.00.00 "Finansējums Ukrainas civiliedzīvotāju atbalsta likumā noteikto pasākumu īstenošanai" 966 280 euro apmērā uz Labklājības ministrijas pamatbudžeta apakšprogrammu 07.01.00 "Nodarbinātības valsts aģentūras darbības nodrošināšana", lai atbilstoši Ukrainas civiliedzīvotāju atbalsta likuma 7. panta septītajai un četrpadsmitajai daļai nodrošinātu 1306 Ukrainas civiliedzīvotājiem vienreizēju nodarbinātības vai pašnodarbinātības uzsākšanas pabalsta izmaksu vienas minimālās mēneša darba algas apmērā.
· 2. Labklājības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par pamatbudžeta apropriācijas pārdali atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

	Ministru prezidente
	(paraksts*)
	E. Siliņa

	Labklājības ministrs
	(paraksts**)
	U. Augulis


* Dokuments ir parakstīts ar drošu elektronisko parakstu
** Dokuments ir parakstīts ar TAP portāla elektroniskās parakstīšanas rīku

